CELEX: C2004/239/48
Language: da
Date: 2004-09-25 00:00:00
Title: Kendelse afsagt af præsidenten for Retten i Første Instans den 12. maj 2004 i sag T-198/01 R [III], Technische Glaswerke Ilmenau GmbH mod Kommissionen for De Europæiske Fællesskaber (Foreløbige forholdsregler — statsstøtte — pligt til tilbagesøgning — fumus boni juris — uopsættelighed — afvejning af interesser — ekstraordinære omstændigheder)

25.9.2004   
            
            
               DA
            
            
               Den Europæiske Unions Tidende
            
            
               C 239/22
            
         
      KENDELSE AFSAGT AF PRÆSIDENTEN FOR RETTEN I FØRSTE INSTANS
   
   den 12. maj 2004
   i sag T-198/01 R [III], Technische Glaswerke Ilmenau GmbH mod Kommissionen for De Europæiske Fællesskaber
   (Foreløbige forholdsregler - statsstøtte - pligt til tilbagesøgning - fumus boni juris - uopsættelighed - afvejning af interesser - ekstraordinære omstændigheder)
   (2004/C 239/48)
   Processprog: tysk
   I sag T-198/01 R [III], Technische Glaswerke Ilmenau GmbH, Ilmenau (Tyskland), først ved advokaterne G. Schohe og C. Arhold og derpå ved advokaterne C. Arhold og N. Wimmer, og med valgt adresse i Luxembourg, mod Kommissionen for De Europæiske Fællesskaber (befuldmægtigede: V. Di Bucci og V. Kreuschitz), hvori der er indgivet begæring om udsættelse af gennemførelsen af artikel 2 i Kommissionens beslutning 2002/185/EF af 12. juni 2001 om Forbundsrepublikken Tysklands statsstøtte til Technische Glaswerke Ilmenau GmbH (EFT 2002 L 62, s. 30), og hvori Rettens præsident i forvejen har afsagt kendelse den 4. april 2002 og den 1. august 2003, har Rettens præsident den 12. maj 2004 afsagt kendelse, hvis konklusion lyder således:
   
               1)
            
            
               Gennemførelsen af artikel 2 i Kommissionens beslutning 2002/185/EF af 12. juni 2001 om Forbundsrepublikken Tysklands statsstøtte til Technische Glaswerke Ilmenau GmbH udsættes, indtil der er afsagt dom i hovedsagen.
            
         
               2)
            
            
               Afgørelsen om sagens, herunder intervenientens, omkostninger udsættes.